  Майя Бывальцева Музъем вылын 2 градусозь кынтыны быгатоз Удмуртиын 31-тӥ куартолэзьысен 2-тӥ инвожоозь. 30-тӥ куартолэзе со сярысь ивортэ элькунысь Гидрометцентрлэн пресс-службаез. «Элькунэз кезьыт фронт ортчиз, гудыриен, куд-ог интыын йӧен суро кужмо зоръёс пусъемын шаерлэн лымшор ёросъёсаз. Туннэ Удмуртиез антициклонлэн шунды ӝужан дурпалыз шобыртэ, со вылӥысь салкым омырез вае», — валэктэ пресс-служба. Тужгес кезьыт луоз 31-тӥ куартолэзе, 1-тӥ но 2-тӥ инвожое. Уйин 1–6 градус гинэ шуныт луоз, музъем вылын куд-ог интыосын нольысен 2 градусозь кынтыны быгатоз. Нуназе +12…+21 градус котырын луоз. Тегъёс: Мерлык Ижкар Гидрометцентр Удмуртия куазь  